700 új munkahely létesül Tatabányán és Nyírbátorban
A gyógyászati segédeszközöket elõállító Coloplast bõvítésbe vág bele Magyarországon, adta hírül az MTI Orbán Viktor miniszterelnök és Allan Rassmussen, a Coloplast A/S rangidõs alelnöke hétfõi megbeszélése után.
Ennek eredményeképpen a vállalat nyírbátori illetõségében 426, a tatabányaiban pedig 275 új munkahely jön létre. A több mint 21 milliárd forintos beruházásból a kormány 2 milliárd forinttal veszi ki a részét, ez várhatóan öt év alatt térül meg, közölte sajtónyilatkozatában a miniszterelnök. A dán Coloplast 1957-ben alapult, termékpalettájuk fõként sztómaterápiás eszközöket, kötszereket és inkontinenciaeszközöket fed, elsõsorban kórházak és szakrendelõk számára gyártanak.

A cég nemzetközi honlapjáról kiderül, a Coloplast valóban nagyon személyes igényekre épít, az „intim egészségügy”-ben mûködik. A tatabányai gyár 2002 áprilisában nyílt meg. Olyan mennyiségû fogyasztói igénnyel találkoztak azonban, hogy alig másfél évvel késõbb felépült a második csarnok. Ebben már úgynevezett tisztatéri termelés folyik, azaz steril körülmények között folyik a gyártás: a részlegben a közvetlenül mûtét után használatos sztómazsákokat, modern kötszereket és katétereket állítanak elõ. 2004 õszére elkészült Tatabányán a harmadik gyárcsarnok, amelynek egyik fõ feladata a termékekhez használt speciális ragasztóanyag elõállítása. 2007-re pedig a tatabányai tapasztalatokból kiindulva terjeszkedtek Nyírbátorban is.

Orbán Viktor ma hangsúlyozta, hogy a Coloplast világszerte eladott termékeinek 65 százaléka Magyarországon készült. Így "ez a dán cég a mi szívünk és eszünk szerint egy magyar cég is" – fogalmazott.  A magyarországi üzemek eddig körülbelül 2200 munkavállalót foglalkoztattak, ez az adat növekszik a bõvüléssel csaknem 3000-re. A miniszterelnök szólt arról is, hogy a gyógyászati segédeszközöket gyártó vállalat elsõsorban a magyar munkaerõ miatt választotta bõvítése helyszínéül Magyarországot. Ez a magyar munkavállalók teljesítményének elismerése – értékelte a döntést. Allen Rassmussen ezt úgy fogalmazta meg, hogy az elmúlt 12 év pozitív tapasztalatából, a jól képzett munkaerõhöz való hozzáférésbõl és a legfontosabb európai piacok jó elérhetõségébõl kiindulva vágnak bele az újabb fejlesztésbe. Orbán Viktor megjegyezte továbbá, hogy a Coloplast üzemeiben dolgozók kétharmada nõ, amit megköszönt a dán cégvezetõknek.
munkaerõpiac Coloplast Orbán Viktor Tatabánya Nyírbátor